32010R0893
L 266/10
SLUŽBENI LIST EUROPSKE UNIJE
UREDBA KOMISIJE (EU) br. 893/2010
od 8. listopada 2010.
o izmjeni priloga II. i III. Uredbi (EZ) br. 396/2005 Europskog parlamenta i Vijeća s obzirom na maksimalne razine ostataka za acekvinocil, bentazon, karbendazim, ciflutrin, fenamidon, fenazakin, flonikamid, flutriafol, imidakloprid, joksinil, metkonazol, protiokonazol, tebufenozid i tiofanat-metil u ili na nekim proizvodima
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 14. stavak 1. točka (a),
budući da
(1)
Maksimalne razine ostataka (MRO) za bentazon, karbendazim, ciflutrin, fenamidon, joksinil i tiofanat-metil bile su utvrđene u Prilogu II. i dijelu B Priloga III. Uredbi (EZ) br. 396/2005. MRO-i za acekvinocil, fenazakin, flonikamid, flutriafol, imidakloprid, metkonazol, protiokonazol i tebufenozid bili su utvrđeni u dijelu A Priloga III. Uredbi (EZ) br. 396/2005.
(2)
U sklopu postupka u skladu s Direktivom Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (2), radi odobrenja sredstva za zaštitu bilja koje sadrži aktivnu tvar bentazon na slatkom kukuruzu, na temelju članka 6. stavka 1. Uredbe (EZ) br. 396/2005 bio je podnesen zahtjev za izmjenu postojećih MRO-a.
(3)
Što se tiče acekvinocila, takav je zahtjev bio podnesen za uporabu na narančama, mandarinama, breskvama, grožđu, rajčicama i patliđanima. Što se tiče karbendazima, takav je zahtjev bio podnesen za uporabu na limunu, limeti i mandarinama. Što se tiče ciflutrina, takav je zahtjev bio podnesen za uporabu na običnoj tikvi, kornišonima, grahu s mahunom, grašku s mahunom i krumpirima. Što se tiče fenamidona, takav je zahtjev bio podnesen za uporabu na jagodama i tikvenjačama. Što se tiče fenazakina, takav je zahtjev bio podnesen za uporabu na čaju. Što se tiče flonikamida, takav je zahtjev bio podnesen za uporabu na agrumima, trešnjama, paprikama, patliđanima i grašku bez mahune. Što se tiče flutriafola, takav je zahtjev bio podnesen za uporabu na jabukama, bananama i vinskom grožđu. Što se tiče imidakloprida, takav je zahtjev bio podnesen za uporabu na riži. Što se tiče joksinila, takav je zahtjev bio podnesen za uporabu na luku vlascu. Što se tiče metkonazola, takav je zahtjev bio podnesen za uporabu na trešnjama, breskvama, marelicama, sjemenu pamuka, pšenici i šećernoj repi. Što se tiče protiokonazola, takav je zahtjev bio podnesen za uporabu na brokuli i cvjetači. Što se tiče tebufenozida, takav je zahtjev bio podnesen za uporabu na riži. Što se tiče tiofanat-metila, takav je zahtjev bio podnesen za uporabu na limuniki, narančama, limunu, limeti i mandarinama.
(4)
U skladu s člankom 8. Uredbe (EZ) br. 396/2005, dotične su države članice ocijenile te zahtjeve i Komisiji dostavile izvješća o ocjenama.
(5)
Europska agencija za sigurnost hrane, dalje u tekstu „Agencija”, ocijenila je zahtjeve i izvješća o ocjenama, posebno ispitujući opasnosti za potrošača i, prema potrebi, za životinje, te je iznijela obrazložena mišljenja o predloženim MRO-ima (3). Ta je mišljenja proslijedila Komisiji i državama članicama te ih stavila na raspolaganje javnosti.
(6)
Agencija je u svojim obrazloženim mišljenjima zaključila da su svi zahtjevi s obzirom na podatke ispunjeni i da su izmjene MRO-ova koje su zatražili podnositelji prihvatljive u odnosu na sigurnost potrošača na temelju ocjene izloženosti potrošača za 27 specifičnih europskih potrošačkih skupina. Agencija je uzela u obzir najnovije informacije o toksikološkim svojstvima tvari. Ni kod izlaganja tim tvarima tijekom čitavog životnog vijeka konzumiranjem svih prehrambenih proizvoda koji mogu sadržavati ove tvari niti kod kratkoročnog izlaganja zbog prekomjernog konzumiranja relevantnih kultura nije bila utvrđena opasnost od toga da su prihvatljivi dnevni unos (PDU) ili akutna referentna doza (ARD) premašeni.
(7)
Na temelju obrazloženih mišljenja Agencije i uzimajući u obzir faktore relevantne za pitanje koje se razmatra, primjerene izmjene MRO-a ispunjavaju zahtjeve članka 14. stavka 2. Uredbe (EZ) br. 396/2005.
(8)
Uredbu (EZ) br. 396/2005 bi stoga trebalo izmijeniti na odgovarajući način.
(9)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja te im se nisu usprotivili ni Europski parlament ni Vijeće,
DONIJELA JE OVU UREDBU:
Članak l.
Prilozi II. i III. Uredbi (EZ) br. 396/2005 izmjenjuju se u skladu s Prilogom ovoj Uredbi.
Članak 2.
Ova Uredba stupa na snagu sljedećeg dana od dana objave u Službenim listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. listopada 2010.